الإدعاء
- بوستات كتير منتشرة بتقول إن جريدة الإندبندنت البريطانية نشرت نقلًا عن وثيقة من موقع "ويكيليكس" إن عوض أحمد الجاز، الوزير السوداني السابق والقيادي بحزب المؤتمر الوطني (حزب الرئيس المخلوع عمر البشير)، يمتلك 64 مليار دولار تربح من فساد صفقات النفط والغاز والتعدين، وإنه حاليًا أصبح رقم 8 في قائمة مجلة فوربس لأغنى 10 أشخاص في العالم.
– الكلام ده غير صحيح. صحيفة الإندبندنت The Independent منشرتش أي خبر بالمحتوى ده إطلاقًا. قائمة فوربس لأغنى 20 شخص في العالم سنة 2019، لا تضم بينهم عوض الجاز أو أي سوداني آخر.✅✅
– الخبر منشور في بعض المواقع المجهولة وصحيفة المدينة السعودية، لكن مفيش أي ذكر له في صحيفة الإندبندت أو أي مصدر موثوق.
آخر وثائق نشرها موقع “ويكيليكس” وورد فيها اسم عوض الجاز، كانت في مارس 2013، ومفيش فيها أي ذكر للكلام الموجود في البوستات المنتشرة. الوثائق عبارة عن تسريبات من سفارة أمريكا في الخرطوم لأحداث السودان اليومية، وذُكر من ضمنها أنشطة الوزير عوض الجاز، لكن مفيش ذكر للـ64 مليار دولار ولا الكلام ده.